Marijonavos Marijos Guodėjos koplyčia

Marijos Guodėjos koplyčia – veikianti koplyčia Marijonavos kapinėse, esančiose Kabelių kaime, Velžio seniūnijoje, Panevėžio rajone, 6 km į pietus nuo Velžio, prie kelio . Buvusi Marijonavos dvaro koplyčia stūkso dešiniajame Juodos krante, priklauso Velykių šv. apašt. Andriejaus parapijai.Velykių šv. apašt. Andriejaus parapija  

Pastatyta 1860 m., joje buvęs laidojimo rūsys šiuo metu užbetonuotas, įrengtos grindys. Priekyje pastatytas Švč. Mergelės Marijos paminklas su užrašu „Šiluvos Marija, Krikščionių pagelba, Nuliūdusiųjų paguoda, Taikos karalienė“. Šalia koplyčios yra XIX a. antkapių.

 Istorija 

1946 m. Velykių parapijos klebono Bronislovo Strumilos (1888-1956) rūpesčiu koplyčia buvo suremontuota.  Retsykiais joje buvo laikomos pamaldos, buvo įvesti Švč. Mergelės Marijos paguodos atlaidai, o altoriuje įkomponuotas paveikslas „Marija guodžia lietuvaitę“ (neišlikęs).Petras Juknevičius. Panevėžio rajono koplyčios panrs.lt, „Tėvynė“, 1993-10-20, Nr. 81.

Vėliau koplyčia buvo apleista ir nuniokota. 1993 m. atstatyta. 2010 m. Kabelių bendruomenės pirmininko Algio Petrošaičio rūpesčiu priešais koplyčią pastatytas Švč. Mergelės Marijos paminklas, anksčiau stovėjęs Panevėžyje, privačiame kieme.

 Galerija 

 Šaltiniai 

 Nuorodos 

 Kabelių kaimo šventė

Kategorija:Panevėžio rajono koplyčios